කැලෑ හඳ කැමරාකරණය කිරීම් ඇරඹුණේ මදුරාසියේ සිටඩෙල් චිත්‍රාගාරයේදීය. එහි ඇතුළත දර්ශන සියල්ල රූපගත කෙරුවේ ඉන්දියාවේදීය. මේ රූප ගත කිරීම් සඳහා ඩබ්ලිව්.ඒ. සිල්වා ද ඉන්දියාවට ගිය අතර කණ්ඩායම යළි එළිමහන් දර්ශන කැමරාගත කිරීම් සඳහා ලංකාවට එද්දී කතුවරයාද ආපසු ආවේය. ජයපාල මැතිනිය නිතරම පරිහරණය කරන කළුවර ලීයෙන් තැනූ නාග පුටුව චිත්‍රපටයට අත්‍යවශ්‍ය බව පැවසූ ඩබ්ලිව්.ඒ. සිල්වා ඒ සඳහා කලා අධ්‍යක්ෂට උපදෙස් දීමට හැකි බවද මුල් සාකච්ඡා වටයේදී කී බව එඩීගේ සාකච්ඡාවේදී සඳහන්ව තිබිණි. ජෝන් ජයපාල පමණක් නොව ඩේසි අත්තනායක හා ජයපාල මැතිනිය සඳහාද නවක නළියන් දෙදෙනකු හඳුන්වා දෙනු ලැබිණ. ඒ මිලී කහඳවල හා රීටා රත්නායකය. ගෙවල් ඇතුළත දර්ශන ඉන්දියාවේ චිත්‍රාගාරයක රූගත කළත්, එළිමහන් දර්ශන සියල්ල කැමරා ගත කෙරුවේ ශ්‍රී ලංකාවේදීය කැලෑ හඳ කතාවේ එන පරිදි ඒ සියල්ල නියමිත ස්ථානවල කැමරාගත කිරීම ඩබ්ලිව්.ඒ. සිල්වාගේ සොම්නසට හේතු විය.
එහි ඇතුළත් දර්ශන රූපගත කෙරුවේ කොහේ සිටද?
ඉන්දියාවේදීය